
Narva Linnavalitsuse 21.01.2018. a määruse nr 5 „Narva Keeltelütseumi vastuvõtu tingimused ja kord“ muutmine

Määrus kehtestatakse põhikooli- ja gümnaasiumiseaduse § 27 lõike 5 ja Narva Linnavolikogu 10.02.2011 määruse nr 2 „Põhikooli- ja gümnaasiumiseadusega kooli pidaja pädevusse antud ülesannete lahendamise delegeerimine Narva Linnavalitsusele“ § 1 lõike 2 alusel

§ 1. Määruse muutmine
Narva Linnavalitsuse 21.01.2018. a määrus nr 5 „Narva Keeltelütseumi vastuvõtu tingimused ja kord“ muudetakse, andes § 4 järgmises redaktsioonis:

„§ 4.   Vastuvõtu tingimused ja kord gümnaasiumiastme 10. klassi
(1) 10. klassi vastuvõtmist võib taotleda põhihariduse omandanud või sellele vastava välisriigi haridustaseme omandanud isik olenemata tema rahvastikuregistrijärgsest elukohast.
(2) Taotluse 10. klassi saab esitada isik, kellele on väljastatud põhihariduse omandamist tõendav dokument.
(3) Narva Keeltelütseumi 10. klassi saab hakata taotlusi esitama pärast põhihariduse omandamist tõendava dokumendi saamist.
(4) Taotluse vorm on avaldatud kooli veebilehel. Kirjalikule taotlusele tuleb lisada:
1) sisseastuja isikut tõendava dokumendi ametlikult kinnitatud ärakiri (kinnitatakse kohapeal);
2) sisseastuja sünnitunnistuse ametlikult kinnitatud ärakirja (kinnitatakse kohapeal) õpilasraamatu täitmiseks;
3) sisseastuja ametlikult kinnitatud väljavõtte õpilase tervisekaardist selle olemasolul;
4) foto õpilaspileti jaoks suurusega 3 x 4cm;
5) sisseastuja põhihariduse või sellele vastava välisriigi haridustaseme omandamist tõendava dokumendi ametlikult kinnitatud ärakiri (kinnitatakse kohapeal).
(5) Ametlikult kinnitatud ärakirjad vormistab kooli sekretär esitatud originaaldokumentide alusel vastavalt haldusmenetluse seaduses § 24 sätestatud nõuetele ja tingimustel.
(6) 10. klassi võetakse õpilased, kellel on eesti ja inglise keeltes ning matemaatikas aastahinne “5” või “4” ning käitumine on eeskujulik või hea.
(7) Erinevalt määruse § 4 lõikes 6 sätestatust ja eelisjärjekorras võetakse 10. klassi õpilased:
1) kes on tulnud maakondlikel 9. klassi aineolümpiaadidel kolme parema hulka või
2) kes on riiklikel 9. klasside aineolümpiaadidel tulnud kümne parema hulka või
3) kes on osalenud põhikooli kolmandas kooliastmes rahvusvahelistel olümpiaadidel.
(8) 10. klassi vastuvõetud isikute nimekiri kinnitatakse 6. juuliks. Täpsem info tulemuste kohta on kättesaadav kooli kantseleis.“

§ 2. Rakendussätted
Määrus jõustub seadusega sätestatud korras.


Katri Raik
Linnapea	Sergei Solodov
	Juriidilise ja personaliteenistuse jurist linnasekretäri ülesannetes







Õ  I  E  N  D                                              	25.02.2021. a nr 3.1-19/4


Narva Linnavalitsuse 21.01.2018. a määruse nr 5 „Narva Keeltelütseumi vastuvõtu tingimused ja kord“ muutmine

Määrus kehtestatakse põhikooli- ja gümnaasiumiseaduse § 27 lõike 5 ja Narva Linnavolikogu 10.02.2011 määruse nr 2 „Põhikooli- ja gümnaasiumiseadusega kooli pidaja pädevusse antud ülesannete lahendamise delegeerimine Narva Linnavalitsusele“ § 1 lõike 2 alusel
Narva Linnavolikogu 21.01.2018. a määrusega nr 5 kehtestati Narva Keeltelütseumi vastuvõtu tingimused ja korra. Seoses koroonaviiruse SARS-CoV-2 leviku tõkestamiseks kehtestatud piirangutega ei ole koolil võimalik täita kehtestatud kooli vastuvõtu tingimusi ja korda, kuna gümnaasiumi sisseastumistesti ei ole koolil võimalik valitsevas olukorras korraldada.
Narva Keeltelütseumi direktor esitas avalduse, millega palus muuta 10. klassi vastuvõtu korra ja tingimused. 10. klassi õppima soovijatele kehtestatakse järgmise tingimused: eesti ja inglise keeltes ning matemaatikas aastahinne peab olema „5” või „4” ning käitumine on eeskujulik või hea. Eelisjärjekorras võetakse 10. klassi õpilased:
1) kes on tulnud maakondlikel 9. klassi aineolümpiaadidel kolme parema hulka või
2) kes on riiklikel 9. klasside aineolümpiaadidel tulnud kümne parema hulka või
3) kes on osalenud põhikooli kolmandas kooliastmes rahvusvahelistel olümpiaadidel.





Viktoria Lutus
juhataja

